Политика за Допустимо Използване на Многофункционален Високопроизводителен Изчислителен Комплекс "АВИТОХОЛ"

# Обща политика за използване

## Увод

* 1. Тази Политика за Допустимо Използване (ПДИ) се прилага за всички Потребители на ресурсите на Многофункционален Високопроизводителен Изчислителен Комплекс (МВИК) "АВИТОХОЛ".
	2. За целите на тази ПДИ, термините имат следните значения:
		1. *Ресурси* са всички ИКТ функционалности, които са предоставени като част от инфраструктурата на МВИК "АВИТОХОЛ"*;*
		2. *Доставчик на ресурси* е административен и технически екип упълномощен да поддържа *Ресурсите* да бъдат функционални, използваеми, в добър работен ред и предоставя достъп до тях;
		3. *Потребител* означава индивид, който е одобрен за използване на *Ресурсите*;
		4. *Зловреден софтуер* означава компютърен вирус, троянски кон, червей, логическа бомба или друга зловредна програма*;*
		5. *Проект* означава изследователска работа изпълнявана от група *Потребители*;
	3. Целта на този документ е да дефинира правилата и терминологията управляващи допустимото използване на Ресурси (процесорно време, лицензи, размер на данните, както и мрежовата свързаност и техническата поддръжка), включително достъп, оползотворяване и сигурност на ресурсите и данните.
	4. Доставчикът на ресурси може да направи всякакви резонни промени на тази ПДИ по всяко време, като информира за това Потребителите. Ако Потребител не приема тези промени, то може да се откаже от използването на Ресурси по всяко време.
	5. Всички Потребители са длъжни да се подпишат, че са съгласни с документа Политика за Допустимо Използване (ПИД).
	6. Потребителят също е длъжен да следва политиките за допустимо използване на компютърните мрежи, през които осъществява достъпа до Ресурси, т.е. мрежите на БИОМ, ИИКТ-БАН, БАН и политиките за допустимо използване на други организации и проекти, които посредничат за достъп до Ресурсите.

## Общо използване

* 1. Потребителят трябва да спазва принципите, които налагат МВИК "АВИТОХОЛ" да се използва изключително само за мирни цели и етично да провежда дейностите си.
	2. Потребителят се съгласява, че информацията събирана за неговата дейност, включително тази от регистрацията му, се използва само за административни, оперативни, счетоводни, мониторингови действия, както и за сигурност. Тази информация може да бъде предоставена чрез сигурни механизми, само за същите цели и само ако е необходима на други организации кооперирани с Доставчика на ресурси. Обаче, не се дава гаранция за поддържане на конфиденциалността.
	3. Потребителят е длъжен да информира Доставчика на ресурси за всякакви промени в контактните си данни.
	4. Потребителят се съгласява да използва Ресурсите само, за да изпълнява работа, или да прехвърля данни, съобразно установените цели, политики и условия за използване, както те са дефинирани от Доставчика на ресурси.
	5. Правото за използване на Ресурси е строго персонално и не може да бъде прехвърляно на никакви други трети страни. Доставчикът на ресурси е упълномощен да регулира, ограничава или прекратява достъпа на Потребителя в рамките на неговата област на оторизация и Потребителят е длъжен незабавно да изпълнява инструкциите на Доставчика на ресурси. Правото за използване на Ресурси се прекратява, когато изтича периодът на тяхната достъпност.
	6. Потребителят е уведомен, че използването на Ресурси от граждани на някои държави може да бъде ограничено от съответните Доставчици на ресурси.
	7. Потребителят трябва да уважава всички права на собственост (които също могат да бъдат и интелектуална собственост) принадлежащи на Доставчиците на ресурси, включително всякакви лицензи.
	8. Потребителят трябва да спазва конфиденциалност за всякаква информация, която е получена при използването на Ресурси, която резонно очаква да бъде конфиденциална или чувствителна.
	9. Доставчикът на ресурси си запазва правото да управлява използването на Ресурси, за да осигури пълна оптимизация, дори ако това може да предизвика известни ограничения на използването от Потребителя или да промени самите Ресурси.
	10. Потребителят е длъжен да не транспортира данни, за които е възможно резонно да се очаква, че са конфиденциални или чувствителни, т.е. потребителски имена и пароли за ИТ инфраструктурата, без да са взети адекватни мерки за защита (криптиране).
	11. Използването на Ресурси е на отговорност и риск на Потребителя. Доставчикът на Ресурси не гарантира тяхната достъпност и дали са подходящи за целта.
	12. Доставчикът на ресурси не е отговорен за всякакви щети понесени от Потребителя.
	13. Потребителят трябва упражнява всякакви резонни грижи при достъпа си до Ресурси.

## Недопустимо използване

* 1. Потребителят не трябва да използва Ресурси за всякакви недопустими цели. Недопустимите цели включван, но не са ограничени до:
		1. всяка дейност, която е незаконна според локалното, националното или международното законодателство;
		2. всеки опит за нарушение или заобикаляне на административни или защитни правила;
		3. всяко създаване, съхраняване или предаване на данни, които са в нарушение на авторско право или лиценз;
		4. всяка дейност, която целево предизвиква материални или морални щети на Доставчика на ресурси или която довежда до загуба на оперативна ефективност или загуба или повреда на Ресурси;
		5. всяка дейност, която пречи на използването на Ресурси от други Потребители;
		6. всяка дейност, която компрометира личните данни на друг Потребител;
		7. всяка дейност, която може да доведе до разпространение на Зловреден Софтуер.

## Сигурност

* 1. Потребителят е отговорен за защитата на детайлите на собствения си потребителски акаунт и средства за достъп.
	2. Потребителят не трябва да разкрива детайлите за своя достъп до Ресурси.
	3. Потребителят не трябва да използва правата за достъп до Ресурси на друг Потребител.
	4. Потребителят е длъжен да предприеме всички резонни стъпки, необходими за защита от неправомерен достъп на компютрите, лаптопите и работните станции, от които осъществява достъпа си до Ресурси. Препоръчителните мерки за сигурност включват използване на парола при защита на екрана или заключване или изключване на терминалите, когато ги оставя ненаблюдавани или не се използват.
	5. Потребителят не трябва да използва програми, които излагат на опасност функционирането на Ресурсите. Доставчикът на ресурси уведомява Потребителя, който трябва да предприеме действия за откриването на опасността и нейното предотвратяване. Според свое резонно мнение, Доставчикът на ресурси може да отнеме достъпа на Потребителя до Ресурси, ако е необходимо и да забрани всяка компютърна програма, която предизвиква заплаха за сигурността.
	6. Потребителят се съгласява с всякакви специални условия, които могат да се отнасят до специфичен софтуер инсталиран на Ресурсите.
	7. Потребителят е длъжен незабавно да уведоми Доставчика на ресурси, ако разбере за неправомерно използване на потребителския си акаунт или знае или се съмнява за пробив в сигурността или нерегламентирано използване на Ресурси. Неспазването на това условие довежда до прекратяване на достъпа на Потребителя от страна на Доставчика на ресурси.

## Отговорности и Санкции

* 1. Потребителят е отговорен за всякакви щети заради нарушение на тази ПДИ или други политики и условия наложени от Доставчика на ресурси и които са доведени до знанието на Потребителя.
	2. За всяко нарушение или потенциално такова, Потребителят се уведомява писмено. Ако нарушението продължава и/или други нарушения са установени и/или е оправдано от сериозността на нарушението, Доставчикът на ресурси може да отнеме правата за достъп до Ресурси и/или да предприеме дисциплинарни действия и/или да започне съдебни дела срещу Потребителя.

# Политика за Специфично Използване

## Достъп до услугите на МВИК

* 1. Услугите на МВИК се предоставят като споделени Ресурси. За осигуряване на равномерен достъп на всички проекти са необходими специални ограничения. Всякакво използване на услуги на МВИК трябва да е съобразно следните препоръки. На Потребители, които системно нарушават тези препоръки ще им бъде отнеман достъпът до Ресурси.
	2. Достъпът до Високопроизводителната изчислителна инфраструктура и Грид клъстерите се осъществява чрез ssh до съответните компютри или други интерфейси, които могат да са предназначени за директен достъп (Уеб портали) и всякакъв достъп до изчислителни компютри трябва да бъде през платформата LSF (Platform Load Sharing Facility). Директен достъп до изчислителните компютри не е разрешен.
		1. максимален брой конкурентни потребителски сесии е зададен на компютрите за достъп;
		2. ssh сесиите, които са неактивни за даден период от време, автоматично се прекратяват;
		3. Тези ограничения може да се променят при необходимост от контрол на ресурсите за достъп и в съответствие с приложените стандарти за сигурност.
	3. Процеси използващи значителни изчислителни ресурси или памет, не трябва да се изпълняват на споделени компютри за достъп. Такива процеси могат да се изпълняват чрез LSF или на резервиран за целта компютър за достъп. Процеси изпълняващи се на споделени компютри за достъп, които заемат значително процесорно време или памет, ще бъдат прекъсвани без уведомление.
	4. Файлови системи от тип Scratch (временни) са предназначени за запис на данни за изпълнявани изчислителни задачи или се намират под активен анализ. Забранени са техники за избягване на автоматизираното почистване на такива файлови системи. Файловете на тези системи може да бъдат изтрити по всяко време и на тях не им се правят резервни копия – единствени копия на важни файлове не трябва да се съхраняват на Scratch файлова система.
	5. Потребителите се очаква да използват ефективно Ресурсите, за да продължат изпълнението на изчислителни задачи на МВИК.
	6. Ресурсите изисквани за изчислителни задачи, трябва да бъдат толкова акуратни, колкото е възможно, дори когато подобни заявки биха довели до по-дълго чакане в опашката на задачите (т.е., ако задачи изискват много голяма част от паметта на всеки изчислителен компютри, те трябва да имат зададена опция за изключително използване на паметта, дори това да доведе до по-дълго чакане в опашката).
	7. Изчислителни компютри, при които е прекъсната връзката с LSF за повече от няколко часа или не са достъпни през административната конзола, ще бъдат рестартирани без уведомление.
	8. Информация за достъпа до Ресурсите на МВИК чрез LSF, задаването на изискванията, достъпното дисково пространство и др. се намират в съответните документи от тип "how to".

## Предоставяне на потребителски достъп до МВИК

* 1. Всеки, който иска да стане МВИК Потребител, трябва да попълни и подпише следните формуляри дадени на сайта на МВИК:
		1. Заявка за потребителски достъп до МВИК
		2. Заявка за локален акаунт на Потребител на МВИК.
	2. Доставчикът на ресурси дава или отказва достъп до Ресурсите в рамките на 7-дневен период, като съобщава решението си по ел. поща.
	3. Периодът на достъп до МВИК за даден Потребител започва след подписване на две копия от тази ПИД от страна на упълномощен представител на Доставчика на ресурси и от Потребителя.

Име и фамилия на
упълномощения представител
на Доставчика на Ресурси: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подпис на упълномощения представител
на Доставчика на Ресурси: ------------------------------------

Дата: \_\_\_\_\_\_\_\_\_\_\_\_\_\_\_\_\_

Име и фамилия на Потребителя: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подпис на Потребителя: --------------------------------------------

Дата: \_\_\_\_\_\_\_\_\_\_\_\_\_\_\_\_\_